Artikkel 16
Jõustumine
Käesolev määrus jõustub kolmandal päeval pärast selle avaldamist Euroopa Liidu Teatajas.
Käesolevat määrust kohaldatakse alates …. (*).
Käesolev määrus on tervikuna siduv ja vahetult kohaldatav kõikides liikmesriikides.
…,
Euroopa Parlamendi nimel
presidentNõukogu nimel
eesistuja
(*)Kolm kuud pärast käesoleva määruse jõustumise kuupäeva.
P6_TA(2006)0017
Afganistan
Euroopa Parlamendi resolutsioon Afganistani kohta
Euroopa Parlament,
— võttes arvesse oma eelmisi resolutsioone Afganistani kohta;
— võttes arvesse, et 18. septembril 2005 peetud valimiste tulemusel astus 19. detsembril 2005. aastal
Afganistanis ametisse uus parlament;
— võttes arvesse, et seoses Rahvusassamblee valimisega on 5. detsembri 2001. aasta Bonni kokkuleppega
käivitatud protsess de facto lõpule jõudnud;
— võttes arvesse provintsivolikogude valimisi kõigis 34 provintsis üle terve riigi;
— võttes arvesse ELi-Afganistani ühisdeklaratsiooni “Pühendumine uuele ELi-Afganistani partnerlusele”,
mis kirjutati alla 16. novembril 2005. aastal Strasbourgis;
— võttes arvesse 31. jaanuaril 2006 Londonis avatavat rahvusvahelist konverentsi, mille eesmärk on
sõlmida Bonni kokkuleppe eeskujul uus Afganistani kokkulepe rahvusvahelise üldsuse toetuse kohta
Afganistani turvalisus-, haldus- ja arenguprobleemide lahendamisele;
— võttes arvesse kodukorra artikli 103 lõiget 4,
A. arvestades, et uue põhiseaduse vastuvõtmine 2004. aasta jaanuaris, presidendivalimiste korraldamine
2004. aasta oktoobris ning parlamendi- ja provintsivolikogude valimised 2005. aasta septembris —mõlemast võttis osa miljoneid registreeritud valijaid — olid kõik olulised sammud üleminekuprotsessis,mille eesmärk oli ehitada üles suuremal esindatusel põhinevad ja demokraatlikumad institutsioonid,
aidates sel viisil rajada Afganistanile rahumeelset ja jätkusuutlikku tulevikku pärast veerand sajandit
kestnud konflikte ja rõhumist;24.11.2006 C 287 E/176 Euroopa Liidu Teataja
Kolmapäev 18 jaanuar 2006ET
B. arvestades, et endiselt on Afganistanis prioriteediks piisava turvalisuse tagamine —eelkõige lõuna- ja
kaguprovintsides — mis nõuab jätkuvalt rahvusvahelist kohalolekut, et võidelda terrorismiga ja taastada
rahumeelne olukord kogu riigis;
C. arvestades, et sooline diskrimineerimine, mis Talibani režiimi aegu jõudis ennekuulmatule tasemele, on
endiselt kiiret tegutsemist vajavaks probleemiks, nagu ka kodus kinni pidamise ja sundabielude tava;
D. arvestades ohtu, et laialdasel oopiumi- ja heroiinitootmisel võib olla pikaajaline mõju Afganistani poliiti-
kale, see võib halvata ühiskonna toimimise ja kahjustada niigi habrast majandust, tugevdades samas
korrumpeerunud ja uimastikaubandusega tegelevat eliiti,
1. väljendab solidaarsust afgaani rahvaga, kes Bonni protsessi käigus ja eelkõige mõlemate valimiste
puhul näitas üles piiritut soovi ületada konflikti-järgse olukorraga seotud raskused ja otsustavust jätkatarahu ja demokraatia ülesehitamist;
2. tervitab hiljutisi õnnestunud valimisi, mida, arvestades nende keerukust ja ka Euroopa Liidu valimiste
vaatlemise missiooni aruandes äramärgitud korralduslikke probleeme, võib pidada erakordseks kordamine-
kuks; avaldab sellele vaatamata kahetsust, et valimiste käigus tapeti kaheksa kandidaati ning mitmeid vali-misjaoskondade töötajaid, vaimulikke ja teisi ning et ELi valimiste vaatlemise missioon teatas mitmetesprovintsides aset leidnud rikkumistest ja võltsimistest;
3. tervitab asjaolu, et kõikidest kandidaatidest moodustasid naiskandidaadid ligikaudu 10 % ja et tänu
naiskandidaatidele kohtade reserveerimisele saavutasid naised 27,3 % kohtadest Wolesi Jirga's (alamkoda) ja
peaaegu 30 % kohtadest provintsivolikogudes; on seisukohal, et valimisseadust tuleks muuta selgemaks, nii
et naiskandidaatidele määrataks kindlaks minimaalne, mitte maksimaalne kohtade arv;
4. on arvamusel, et nimetatud valimiste tulemusel on Afganistani võimudel tervikuna — sealhulgas presi-
dendil, valitsusel, Rahvusassambleel ja provintsivolikogudel — rahva täielik toetus ja legitiimsus ning etnüüd tuleb püüda heaperemeheliku ja vastutustundliku valitsemisega vastata afgaani rahva ootustele, alus-tades jätkusuutlike reformidega inimeste elukvaliteedi parandamist ning võttes tõhusaid meetmeid soolise ja
etnilise võrdsuse edendamiseks;
5. arvestades, et pärast kõnealuse protsessi läbimist on Afganistan muutunud kogu piirkonna demokrati-
seerimise seisukohast oluliseks riigiks ja kutsub rahvusvahelist abi andvat üldsust ja eelkõige Londonikonverentsist osavõtjaid seetõttu üles selle asjaoluga piisaval määral arvestama;
6. rõhutab, et afgaani rahva kiireloomuliste vajaduste rahuldamiseks on väga tähtis doonorriikide vahe-
line sujuv koostöö, sealhulgas aeganõudvate menetluste vähendamine; kutsub seetõttu ÜROd üles korral-
dama nimetatud koostööd ning kutsub nõukogu ja komisjoni üles tagama, et ELi liikmesriigid töötaksidafgaani rahva huvide paremaks kaitsmiseks ühtse strateegia alusel üheskoos;
7. on seisukohal, et tulevases partnerluses Afganistaniga tuleb anda suurem tähtsus afgaanide “pereme-
heõiguste” kontseptsioonile ning anda Afganistani võimudele ja kodanikuühiskonnale suurem roll riigiarengu suhtes strateegiliste valikute tegemisel, samal ajal kui EL peab suunama abi rohkem tõhususe tõstmi-
sele, eelkõige heade valitsemistavade arendamisele ning inimõiguste ja projektide finantsjuhtimise usaldus-
väärsuse tagamisele;24.11.2006 C 287 E/177 Euroopa Liidu Teataja
Kolmapäev 18 jaanuar 2006ET
8. nõuab ELi rahalise abi nähtavamaks muutmist, võttes arvesse, et EL on Afganistani suuruselt teine
abiandja ja nõuab, et ELi kaasrahastatavaid projekte haldavad rahvusvahelised organisatsioonid muudaksid
oma rahastamisallikad läbipaistvamaks; leiab, et Euroopa Parlament peaks andma otsesel ja konkreetselviisil oma panuse, pakkudes parlamenditöötajatele ja parlamendiliikmetele koolitusvõimalusi;
9. nõustub vajadusega määratleda Bonni kokkuleppe järgne protsess ja toetab ÜRO poolt korraldatava
doonorriikide konverentsi pidamist Londonis 2006. aasta jaanuaris, et hinnata Afganistani valitsuse esita-tava Afganistani riikliku arengukava alusel vajadust poliitilise ja rahalise abi järele; on seisukohal, et nime-
tatud strateegias tuleb enim tähelepanu pöörata jätkusuutlikkusele ja teatud erieesmärkidele, nagu:
— inimõiguste austamine ja eelkõige naiste õiguste ja õigusriigi põhimõtete austamine;— valitsussektor ja institutsiooniloome ning eelkõige tegus riigivõim ja sõltumatu kohtuvõim, mis oleks
suuteline võitlema laialt levinud korruptsiooniga, ning hea ettevalmistusega politseijõud, arvestades, ettänapäeval ei tulene peamised ohud Afganistani stabiilsusele mitte väljastpoolt, vaid seestpoolt;
— võimude lahususe ja tasakaalustatuse põhimõtte juurutamine, iga institutsiooni pädevuse ja volituste
kindlaksmääramine ning poliitilise pluralismi edendamine;
10. kinnitab vajadust vaadelda Afganistani küsimust regionaalses raamistikus; kutsub seetõttu nõukogu ja
komisjoni arendama regioonis stabiliseerimis- ja demokratiseerimispoliitikat;
11. tervitab sellega seoses asjaolu, et Afganistan ühines hiljuti Lõuna-Aasia Piirkondliku Koostöö Assot-
siatsiooniga (SAARC), ning ärgitab nimetatud regionaalse raamistiku taustal kõiki naaberriike hoiduma mis
tahes viisil ohustamast Afganistani suveräänsust;
12. peab asjakohaseks moodustada Euroopa Parlamendis Afganistani parlamendiga suhtlemise delegat-
sioon, mille abil oleks võimalik mõjutada positiivses suunas demokratiseerimisprotsessi Afganistanis;
13. kutsub komisjoni üles uurima Afganistaniga tehtava koostöö edendamiseks ja tõhustamiseks ELi ja
Afganistani vahelise assotsiatsioonilepingu sõlmimise soovitatavust;
14. mõistab hukka kõik terroriaktid tsiviilelanike, politseijõudude, kohalike abitöötajate ja rahvusvaheliste
relvajõudude vastu ning tervitab afgaani rahvast ja eelkõige afgaani naisi, kes hirmutamise ja ähvarduste
kiuste osalesid valimisprotsessis kandidaatide, valimisjaoskondade töötajate, kohalike vaatlejate või valija-tena;
15. kinnitab veelkord, et Afganistani võimudel tuleb koostöös riigis tegutsevate rahvusvaheliste relvajõu-
dudega jätkata võitlust terrorismiga ning teha lõpp kildkondlikkusele;
16. tervitab rahvusvaheliste julgeolekutagamisjõudude tegevuse võimalikku laiendamist riigis, sealhulgas
lõunaprovintsides, ning toetab ühtse — või igal juhul integreeritud — juhtimisstruktuuri loomist kõigile
rahvusvaheliste jõudude operatsioonidele Afganistanis; kutsub üles leidma lahendus probleemile seosesniinimetatud ajutiste tegutsemiskeeldudega, mis takistavad korralikku koostööd riigis asuvate erinevateriikide väeüksuste vahel;
17. mõistab hukka Ameerika Ühendriikide vägede poolt pärast 2002. aastal Afganistani tungimist vangis-
tatud sadade meeste saatmise ebaseaduslikku Guantánamo vangilaagrisse, kus rohkete tunnistuste kohaselt
on Ameerika Ühendriikide vanglapersonali poolt sagedasti toime pandud piinamisi ja muud laadi väärkoht-
lemist, ning nõuab selle kohest sulgemist;24.11.2006 C 287 E/178 Euroopa Liidu Teataja
Kolmapäev 18 jaanuar 2006ET
18. avaldab veendumust, et rahva toetus on terrorismivastase võitluse edukuse seisukohast äärmiselt
oluline; kutsub seetõttu NATOt ja koalitsioonijõude üles vaatama üle oma jõukasutamisvolitusi ja kaaluma
kõiki meetmeid, mille abil parandada nii turvastandardeid kui ka lahingupiirkondades sõjategevusestmõjutatud tsiviilelanikkonna kaitset, ning täiel määral järgima Genfi konventsiooni; kutsub AmeerikaÜhendriike üles sulgema riigis kõik “salavanglad”;
19. väljendab sügavat muret seoses ebaseadusliku uimastitootmisega — nagu rõhutas hiljutine Afganis-
tani oopiumiuuring 2005, mille korraldas ÜRO narkootikumide ja kuritegevuse büroo, ning eelkõige selle
viimase aja statistika riigisisese heroiinitarbimise kohta — mis võib viia HIV/AIDSi olukorra muutumiselekriitiliseks kõnealuses piirkonnas;
20. juhib tähelepanu sellele, kui kulukas ja ebatõhus on selline uimastitevastane võitlus, mis põhineb
üksnes istanduste likvideerimisel ja alternatiivsetel elatiseteenimise võimalustel, ning kutsub ülalnimetatud
Londoni konverentsil osalejaid võtma arvesse ettepanekut rakendada litsentseeritud oopiumitootmist medit-siiniliseks otstarbeks, nagu seda on juba võimaldatud mitmele riigile;
21. teeb presidendile ülesandeks edastada käesolev resolutsioon nõukogule, komisjonile, Londoni konve-
rentsi juhatajale, Afganistani valitsusele ja parlamendile, ÜRO ja SAARCi peasekretärile ning Ameerika
Ühendriikide, kõigi SAARCi riikide, Venemaa, Iraani, Usbekistani, Turkmenistani, Tadžikistani ja Hiina
valitsusele.
P6_TA(2006)0018
Homofoobia Euroopas
Euroopa Parlamendi resolutsioon homofoobia kohta Euroopas
Euroopa Parlament,
— võttes arvesse rahvusvahelisi ja Euroopa inimõigustealaseid kohustusi, sealhulgas ÜRO inimõiguste
konventsioonides ja Euroopa Inimõiguste ja Põhivabaduste Konventsioonis sätestatud kohustusi;
— võttes arvesse Euroopa Liidu inimõigusi käsitlevaid sätteid ning eriti ELi põhiõiguste hartat (1)j a
Euroopa Liidu lepingu artikleid 6 ja 7;
— võttes arvesse Euroopa Ühenduse asutamislepingu artiklit 13, mis volitab ühendust võtma meetmeid
muuhulgas seksuaalse sättumuse alusel diskrimineerimisega võitlemiseks ning võrdõiguslikkuse
põhimõtte edendamiseks;
— võttes arvesse nõukogu 29. juuni 2000. aasta direktiivi 2000/43/EÜ, millega rakendatakse võrdse koht-
lemise põhimõtet sõltumata isikute rassilisest või etnilisest päritolust (2) ja nõukogu 27. novembri
2000. aasta direktiivi 2000/78/EÜ, millega kehtestatakse üldine raamistik võrdseks kohtlemiseks töö
saamisel ja kutsealale pääsemisel (3), mis keelavad otsese või kaudse diskrimineerimise rassilise või etni-
lise päritolu, religiooni või veendumuste, puude, vanuse või seksuaalse sättumuse alusel;24.11.2006 C 287 E/179 Euroopa Liidu Teataja
Kolmapäev 18 jaanuar 2006ET
(1) EÜT C 364, 18.12.2000, lk 1.
(2) EÜT L 180, 19.7.2000, lk 22.
(3) EÜT L 303, 2.12.2000, lk 16.